JWD ดึงดูโอ้ขาใหญ่ “หมอพงศ์ศักดิ์-สุระ” ร่วมก๊วน 4 ผถห.ใหญ่ รับทรัพย์เป๋าตุง 627 ลบ.
JWD โยนบิ๊กล็อตดึงดูโอ้ขาใหญ่ "หมอพงศ์ศักดิ์-สุระ" ร่วมก๊วนพร้อม "ฤทธิรงค์-ธีรพงศ์" ฟาก 4 ผู้ถือหุ้นใหญ่ รับทรัพย์เป๋าตุง 627.20 ลบ.
JWD โยนบิ๊กล็อตดึงดูโอ้ขาใหญ่ "หมอพงศ์ศักดิ์-สุระ" ร่วมก๊วนพร้อม "ฤทธิรงค์-ธีรพงศ์" ฟาก 4 ผู้ถือหุ้นใหญ่ รับทรัพย์เป๋าตุง 627.20 ลบ.
30 มิ.ย. 2564

ผู้สื่อข่าวรายงานว่า ในวันนี้ (30 มิ.ย.2564) มีรายการสรุปซื้อขายกระดานรายใหญ่ (Big lot) ภาคเช้าของหุ้น บริษัท เจดับเบิ้ลยูดี อินโฟโลจิสติกส์ จำกัด (มหาชน) หรือ JWD  จำนวน 6 รายการ ปริมาณ 49 ล้านหุ้น มูลค่ารวม 627.20 ล้านบาท ราคาเฉลี่ย 12.80 บาทต่อหุ้น ซึ่งเป็นราคาต่ำกว่ากระดานซื้อขาย
โดยราคาหุ้น JWD  ปิดตลาดเช้าวันนี้อยู่ที่ 15.40 บาท บวก 1.20 บาท หรือ 8.45% สูงสุดที่ 16.60 บาท ต่ำสุดที่ 15.10 บาท มูลค่าซื้อขาย 1.21 พันล้านบาท
ขณะที่ JWD ชี้แจงต่อตลาดหลักทรัพย์แห่งประเทศไทย (ตลท.) ว่า รายการดังกล่าวเกิดจากการขายหุ้นโดยนายชวนินทร์ บัณฑิตกฤษดา, นางสาวอมรพรรณ บัณฑิตกฤษดา, นางสาวเสาวณีย์ อภิวันทน์โอภาศ และนางอัจฉรา นิมิตรปัญญา ซึ่งเป็นผู้ถือหุ้นรายใหญ่ของ JWD ตามรายละเอียดดังต่อไปนี้

ทั้งนี้ JWD ได้รับแจ้งจากผู้ถือหุ้นรายใหญ่ของ JWD ว่า การขายหุ้นใน JWD ในครั้งนี้ เป็นการเสนอขายให้กับนายสุระ คณิตทวีกุล จำนวน 20,000,000 หุ้น หรือคิดเป็นร้อยละ 1.96 ของหุ้นที่จำหน่ายได้แล้วทั้งหมด, นายพงศ์ศักดิ์ ธรรมธัชอารี จำนวน 20,000,000 หุ้น หรือคิดเป็นร้อยละ 1.96 ของหุ้นที่จำหน่ายได้แล้วทั้งหมด, นายฤทธิรงค์ บุญมีโชติ จำนวน 6,000,000 หุ้น หรือคิดเป็นร้อยละ 0.59 ของหุ้นที่จำหน่ายได้แล้วทั้งหมด และนายธีรพงศ์ จันศิริ จํานวน 3,000,000 หุ้น หรือคิดเป็นร้อยละ 0.29 ของหุ้นที่จำหน่ายได้แล้วทั้งหมด โดยมีวัตถุประสงค์หลักในการผนึกกำลังร่วมกับพันธมิตรทางธุรกิจในการขยายเครือข่ายงานด้านโลจิสติกส์ร่วมกันในอนาคต
อย่างไรก็ตาม การขายหุ้นของ JWD ในครั้งนี้ ไม่มีผลกระทบต่อโครงสร้างการจัดการและนโยบายการดำเนินธุรกิจของ JWD แต่อย่างใด